Nr. 2188 / 17.01.2024

**REFERAT DE APROBARE**

**la proiectul de hotărâre** **pentru modificarea Hotărârii Consiliului Judeţean Cluj nr. 159 din 31 august 2023 privind aprobarea** **proiectului**

**ILUMINAREA TRECERILOR PENTRU PIETONI PE**

**DRUMURILE JUDEȚENE DIN JUDEȚUL CLUJ - ETAPA I**

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Principalele obiective ale Consiliului Județean Cluj sunt dezvoltarea economico-socială inclusiv prin asigurarea infrastructurii rutiere şi a siguranţei circulaţiei pe drumurile judeţene, gestionarea patrimoniului judeţului și gestionarea serviciilor publice din subordine.  Prin Ordonanța de Urgență nr. 195 din 12 decembrie 2002, republicată, cu modificările și completările ulterioare, privind circulaţia pe drumurile publice se prevede obligația administratorului de drum să asigure iluminarea corespunzătoare a trecerilor nesemaforizate marcate şi semnalizate corespunzător, cu sisteme inteligente de iluminat tip led cu lumină asimetrică pentru crearea unui contrast puternic între trecerea de pietoni şi suprafaţa carosabilului, de pe sectoarele de drumuri internaţionale «E», drumuri naţionale şi drumuri de interes judeţean situate în intravilanul localităţilor.  Astfel, necesitatea realizării investiției în vederea creșterii siguranței rutiere rezultă din prevederea legală mai sus menționată, care impune administratorului de drum, în speță UAT Județul Cluj prin Consiliul Județean Cluj, iluminarea corespunzătoare a trecerilor nesemaforizate marcate şi semnalizate, cu sisteme inteligente de iluminat tip led cu lumină asimetrică.  Pentru realizarea acestei investiții, Unitatea Administrativ Teritorială Județul Cluj a accesat fonduri europene nerambursabile prin Programul Regional Nord-Vest 2021-2027, conform Ghidului solicitantului – Echipamente pentru creșterea siguranței traficului, Obiectiv de Politica 3 O Europă mai conectată prin creșterea mobilității, Prioritatea 5 O regiune accesibilă, Obiectiv specific 3.2. Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, apel de proiecte PRNV/2023/ 522.B/1.  Proiectul a fost depus spre finanțare în data de 04 septembrie 2023, urmare a aprobării Hotărârii Consiliului Județean Cluj nr. 159 din 31.08.2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I.  De la momentul depunerii cererii de finanțare, pe parcursul evaluării tehnice și financiare, au intervenit unele modificări în cadrul bugetului proiectului care impun modificarea HCJ 159 din 31 august 2023.  Ținând cont de:   * Prevederile Ghidului Solicitantului, Anexa V MATRICEA DE CORELARE A BUGETULUI PROIECTULUI CU DEVIZUL GENERAL AL INVESTIȚIEI (de încadrare a cheltuielilor eligibile pe categorii și subcategorii bugetare în aplicația electronică MySMIS2021) *Cheltuielile cuprinse în Capitolul 3. Cheltuieli pentru proiectare și asistență tehnică sunt eligibile în procent de maxim 5% din valoarea eligibilă a capitolului 4. Cheltuieli pentru investiția de bază*; * Devizul General al Investiției ce a stat la baza aprobării indicatorilor economici pentru acest obiectiv de investiții;   Se impun următoarele precizări:   * Conform Devizului General al Investiției, *Capitolul 3 Cheltuieli pentru proiectare și asistență tehnică* are valoarea de 1.739.290,54 lei, TVA inclus, iar *Capitolul 4 Cheltuieli pentru investiția de bază* are valoarea de 18.861.967,65 lei, TVA inclus. Aplicând prevederea din Anexa V, rezultă că valoarea eligibilă aferentă Capitolului 3 din Deviz este în cuantum de 943.098,38 lei TVA inclus, suma de 796.192,17 lei TVA inclus fiind cheltuială neeligibilă. * În Devizul General al Investiției, la *Capitolul 6 Cheltuieli pentru probe tehnologice și teste* se prevede suma de 198.663,36 lei TVA inclus. Capitolul 6 nu are corelare în Anexa V MATRICEA DE CORELARE A BUGETULUI PROIECTULUI CU DEVIZUL GENERAL AL INVESTIȚIEI (de încadrare a cheltuielilor eligibile pe categorii și subcategorii bugetare în aplicația electronică MySMIS2021), fiind cheltuială neeligibilă.   **Proiectul *Iluminarea trecerilor pentru pietoni pe drumurile județene din județul Cluj - etapa I* a fost declarat ADMIS**, fiind comunicată *Notificarea de finalizare a etapei de evaluare tehnică și financiară* nr. 002348 în data de 19.12.2023. Ulterior, **proiectul a intrat în etapa de Contractare, fiind transmisă de către AM *Solicitarea de clarificare nr. 1* (nr. ADRAM 002573/12.01.2024), fiind cerută transmiterea documentelor necesare contractării, inclusiv Hotărârea CJC privind aprobarea proiectului, actualizată.**  Astfel, conform prezentului proiect de hotărâre, valoarea cheltuielilor neeligibile este de 994.855,53 lei TVA inclus, iar valoarea cheltuielilor eligibile este de 23.659.144,47 lei, TVA inclus. |
| * 1. **Cerinţe care reclamă oportunitatea actului administrativ:** |
| Solicitarea de clarificare nr. 1 transmisă de către AM (nr. ADRAM 002573/12.01.2024). |
| 1. **Schimbări preconizate:** |
| Prin adoptarea hotărârii se va crea cadrul pentru semnarea contractului de finanțare și implicit realizarea obiectivului de investiții. |
| **Secțiunea a 2-a - Impactul socio-economic:** |
| Impactul social este unul pozitiv, obiectivul de investiții vizând creșterea siguranței traficului pe drumurile județene din județul Cluj. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Valoarea totală a investiției este de 24.654.000 lei inclusiv TVA, din care: cheltuieli eligibile 23.659.144,47 lei, TVA inclus, și cheltuieli neeligibile 994.855,53 lei, TVA inclus.  Sursele de finanţare ale investiţiei se constituie în conformitate cu legislaţia în vigoare, respectiv fonduri europene nerambursabile (Programul Regional Nord Vest 2021-2027) și bugetul Consiliului Județean Cluj pe anii 2024-2026. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor acte administrative ale Consiliului Județean Cluj.  Hotărârea va fi anexată documentației care va fi depusă în etapa de Contractare a proiectului. |
| **Secțiunea a 6-a – Anexe la referatul de aprobare:** |
| Anexă – Tabel Comparativ |

**INIȚIATOR,**

**PREȘEDINTE**

Alin TIȘE

**ANEXĂ**

**T A B E L C O M P A R A T I V**

|  |  |  |  |
| --- | --- | --- | --- |
| **Nr.**  **crt.** | **Text actual** | **Text propus** | **Argumente/motivație** |
| **1.** | Art. 3. Se aprobă contribuția proprie în proiect a UAT Județul Cluj în cuantum de 0 lei (inclusiv TVA), reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 493.080 lei (inclusiv TVA), reprezentând cofinanțarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I. | Art. 3. Se aprobă contribuția proprie în proiect a UAT Județul Cluj în cuantum de 994.855,53 lei (inclusiv TVA), reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 473.182,84 lei (inclusiv TVA), reprezentând cofinanțarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I. | Prin HCJ nr. 159 / 31.08.2023 a fost aprobat proiectul ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I în vederea finanțării acestuia în cadrul Programului Regional Nord-Vest 2021-2027, precum și indicatorii tehnico economici rezultați din Studiul de Fezabilitate.  Urmare a întocmirii documentației tehnico-economice și a devizului general a fost estimată o valoare totală a investiției de 24.654.000 lei inclusiv TVA.    În HCJ -ul inițial întreaga valoare a investiției a fost prevăzută ca valoare eligibilă.  După depunerea cererii de finanțare, pe parcursul evaluării tehnice și financiare, au intervenit unele modificări în cadrul bugetului proiectului care impun modificarea HCJ nr. 159 din 31 august 2023.  Proiectul *Iluminarea trecerilor pentru pietoni pe drumurile județene din județul Cluj - etapa I*a fost declarat ADMIS,acesta fiind în prezent în etapa de Contractare, fiind transmisă de către AM *Solicitarea de clarificare nr. 1 (nr. ADRAM 002573/12.01.2024)*, prin care se cere transmiterea documentelor necesare contractării, inclusiv Hotărârea CJC privind aprobarea proiectului, actualizată.  Astfel, conform prezentului proiect de hotărâre, valoarea cheltuielilor neeligibile este de 994.855,53 lei TVA inclus, iar valoarea cheltuielilor eligibile este de 23.659.144,47 lei, TVA inclus. |

**INIȚIATOR**

**PREȘEDINTE**

**ALIN TIȘE**

**P R O I E C T DE H O T Ă R Â R E**

**pentru modificarea Hotărârii Consiliului Judeţean Cluj nr.** **159 din 31 august 2023 privind aprobarea** **proiectului**

**ILUMINAREA TRECERILOR PENTRU PIETONI PE**

**DRUMURILE JUDEȚENE DIN JUDEȚUL CLUJ - ETAPA I**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din …..... .01.2024 pentru modificarea Hotărârii Consiliului Judeţean Cluj nr. 159 din 31 august 2023privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 2188/17.01.2024; Raportul de specialitate întocmit de compartimentele de resort din cadrul aparatului de specialitate al Consiliului Judeţean Cluj cu nr. 2184/17.01.2024 si nr. 2186/17.01.2024 şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 2, ale 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -153, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 republicată;

În conformitate cu prevederile:

* art. 173 alin. (1) lit. b), d), alin. (3) lit. f), alin. (5) lit. l) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
* Legii nr. 265/2008 privind gestionarea siguranţei circulaţiei pe infrastructura rutieră, republicată, cu modificările și completările ulterioare;
* Ordonanţei de Urgenţă a Guvernului nr. 195/2002, privind circulaţia pe drumurile publice, republicată, cu modificările și completările ulterioare;
* art. 41, ale art. 42 și ale art. 44 - 45 din Legea privind finanţele publice locale nr. 273/2006, cu modificările şi completările ulterioare;
* Ordonanţei de Urgenţă a Guvernului nr. 133 din 17 decembrie 2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârii Guvernului nr. 829 din 27 iunie 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, cu modificările și completările ulterioare;
* Hotărârii Guvernului nr. 873 din 6 iulie 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Hotărârii Guvernului nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor / proiectelor de investiții finanțate din fonduri publice, cu modificările și completările ulterioare;
* Ghidul solicitantului – PROGRAMUL REGIONAL NORD VEST 2021-2027, Echipamente pentru creșterea siguranței traficului, Obiectiv de Politica 3 O Europă mai conectată prin creșterea mobilității, Prioritatea 5 O regiune accesibilă, Obiectiv specific 3.2. Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere, apel de proiecte PRNV/2023/ 522.B/1;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Horărârea Consiliului Județean Cluj nr. 159 din 31 august 2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I, se modifică după cum urmează:

1. Articolul 3 se modifică și va avea următorul conținut:

*”Art. 3. Se aprobă contribuția proprie în proiect a UAT Județul Cluj în cuantum de 994.855,53 lei (inclusiv TVA), reprezentând achitarea tuturor cheltuielilor neeligibile ale proiectului, cât și contribuția de 2% din valoarea eligibilă a proiectului, în cuantum de 473.182,84 lei (inclusiv TVA), reprezentând cofinanțarea proiectului* *ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I.*”

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Dezvoltare şi Investiţii și Direcţia Generală Buget-Finanțe, Resurse Umane.

**Art. III.** Prezenta hotărâre se comunică Direcţiei Dezvoltare şi Investiţii, Direcției de Administrare Drumuri Județene, Direcţiei Generale Buget-Finanțe, Resurse Umane, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](http://www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr. …... din ……........... 2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 2184/17.01.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre pentru modificarea Hotărârii Consiliului Judeţean Cluj nr. 159 din 31 august 2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Proiectul de hotărâre pentru modificarea Hotărârii Consiliului Judeţean Cluj nr. 159 din 31 august 2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I, finanțat prin Programului Regional Nord-Vest 2021-2027, contribuie la îndeplinirea obiectivelor regionale de dezvoltare stabilite în Planul de Dezvoltare Regională Nord-Vest 2021-2027.  S-a documentat și analizat:   * Ordonanța de Urgență nr. 195 din 12 decembrie 2002, republicată, cu modificările și completările ulterioare, privind circulaţia pe drumurile publice, stipulează următoarele:   Art. 72 alin. 8 ***Administratorul drumului are obligaţia să asigure iluminarea corespunzătoare a trecerilor nesemaforizate marcate şi semnalizate corespunzător, cu sisteme inteligente de iluminat tip led cu lumină asimetrică*** *pentru crearea unui contrast puternic între trecerea de pietoni şi suprafaţa carosabilului,* ***de pe sectoarele de drumuri internaţionale «E», drumuri naţionale şi drumuri de interes judeţean situate în intravilanul localităţilor***; | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Principalele obiective ale Consiliului Județean Cluj sunt dezvoltarea economico-socială inclusiv prin asigurarea infrastructurii rutiere şi a siguranţei circulaţiei pe drumurile judeţene, gestionarea patrimoniului judeţului și gestionarea serviciilor publice din subordine.  Prin Ordonanța de Urgență nr. 195 din 12 decembrie 2002, republicată, cu modificările și completările ulterioare, privind circulaţia pe drumurile publice se prevede obligația administratorului de drum *să asigure iluminarea corespunzătoare a trecerilor nesemaforizate marcate şi semnalizate corespunzător, cu sisteme inteligente de iluminat tip led cu lumină asimetrică* *pentru crearea unui contrast puternic între trecerea de pietoni şi suprafaţa carosabilului, de pe sectoarele de drumuri internaţionale «E», drumuri naţionale şi drumuri de interes judeţean situate în intravilanul localităţilor*. Această modificare legislativă a fost adusă de Legea nr. 278 din 4 octombrie 2022 pentru completarea Ordonanţei de urgenţă a Guvernului nr. 195/2002 privind circulaţia pe drumurile publice, impunând această obligativitate pentru administratorul de drum începând cu 04.10.2023.  Obiectivul general al proiectului îl reprezintă creșterea siguranței traficului rutier pe drumurile județene din județul Cluj, prin iluminarea corespunzătoare a trecerilor nesemaforizate marcate și semnalizate corespunzător, cu sisteme inteligente de iluminat tip led cu lumină asimetrică pentru crearea unui contrast puternic între trecerea de pietoni și suprafața carosabilului.  Pentru realizarea acestei investiții, Unitatea Administrativ Teritorială Județul Cluj a accesat fonduri europene nerambursabile prin Programul Regional Nord-Vest 2021-2027, conform Ghidului solicitantului – *Echipamente pentru creșterea siguranței traficului*, Obiectiv de Politica 3 *O Europă mai conectată prin creșterea mobilității*, Prioritatea 5 *O regiune accesibilă*, Obiectiv specific 3.2. *Dezvoltarea și creșterea unei mobilități naționale, regionale și locale durabile, reziliente la schimbările climatice, inteligente și intermodale, inclusiv îmbunătățirea accesului la TEN-T și a mobilității transfrontaliere*, apel de proiecte *PRNV/2023/ 522.B/1.*  **Proiectul a fost depus spre finanțare în data de 04 septembrie 2023, urmare a aprobării Hotărârii Consiliului Județean Cluj nr. 159 din 31.08.2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I.** Prin acest HCJ a fost aprobat proiectul LUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I în vederea finanțării acestuia în cadrul Programului Regional Nord-Vest 2021-2027, precum și indicatorii tehnico economici rezultați din Studiul de Fezabilitate întocmit de către ESCO ELECTRIC LIGHT S.R.L. pentru obiectivul de investiții.  Urmare a întocmirii documentației tehnico-economice și a devizului general a fost estimată o valoare totală a investiției de 24.654.000 lei inclusiv TVA. Conform Ghidului Solicitantului, valoarea maximă eligibilă a unui proiect este de 24.654.000 lei, inclusiv TVA.  De la momentul depunerii cererii de finanțare, pe parcursul evaluării tehnice și financiare, au intervenit unele modificări în cadrul bugetului proiectului care impun modificarea HCJ nr. 159 din 31 august 2023.  Ținând cont de:   * Prevederile Ghidului Solicitantului, Anexa V MATRICEA DE CORELARE A BUGETULUI PROIECTULUI CU DEVIZUL GENERAL AL INVESTIȚIEI (de încadrare a cheltuielilor eligibile pe categorii și subcategorii bugetare în aplicația electronică MySMIS2021) *Cheltuielile cuprinse în Capitolul 3. Cheltuieli pentru proiectare și asistență tehnică sunt eligibile în procent de maxim 5% din valoarea eligibilă a capitolului 4. Cheltuieli pentru investiția de bază;* * Devizul General al Investiției ce a stat la baza aprobării indicatorilor economici pentru acest obiectiv de investiții;   Se impun următoarele precizări:   * Conform Devizului General al Investiției, *Capitolul 3 Cheltuieli pentru proiectare și asistență tehnică* are valoarea de 1.739.290,54 lei, TVA inclus, iar *Capitolul 4 Cheltuieli pentru investiția de bază* are valoarea de 18.861.967,65 lei, TVA inclus. Aplicând prevederea din Anexa V, rezultă că valoarea eligibilă aferentă Capitolului 3 din Deviz este în cuantum de 943.098,38 lei TVA inclus, suma de 796.192,17 lei TVA inclus fiind cheltuială neeligibilă. * În Devizul General al Investiției, la *Capitolul 6 Cheltuieli pentru probe tehnologice și teste* se prevede suma de 198.663,36 lei TVA inclus. Capitolul 6 nu are corelare în Anexa V MATRICEA DE CORELARE A BUGETULUI PROIECTULUI CU DEVIZUL GENERAL AL INVESTIȚIEI (de încadrare a cheltuielilor eligibile pe categorii și subcategorii bugetare în aplicația electronică MySMIS2021), fiind cheltuială neeligibilă.   **Proiectul *Iluminarea trecerilor pentru pietoni pe drumurile județene din județul Cluj - etapa I* a fost declarat ADMIS**, fiind comunicată *Notificarea de finalizare a etapei de evaluare tehnică și financiară* nr. 002348 în data de 19.12.2023. Ulterior, **proiectul a intrat în etapa de Contractare, fiind transmisă de către AM *Solicitarea de clarificare nr. 1* (nr. ADRAM 002573/12.01.2024), fiind cerută transmiterea documentelor necesare contractării, inclusiv Hotărârea CJC privind aprobarea proiectului, actualizată.**  Astfel, conform prezentului proiect de hotărâre, valoarea cheltuielilor neeligibile este de 994.855,53 lei TVA inclus, iar valoarea cheltuielilor eligibile este de 23.659.144,47 lei, TVA inclus.  Având în vedere cele precizate mai sus, opinăm faptul că proiectul de hotărâre este fundamentat, din punct de vedere al reglementărilor specifice aplicabile, raportat la atribuțiile și competențele specifice acestui compartiment, sens în care propunem analizarea şi supunerea spre dezbatere şi adoptare a proiectului de hotărâre în cauză, în prima şedinţă ordinară a Consiliului Judeţean Cluj, în conformitate cu procedurile prevăzute de Regulamentul de organizare şi funcţionare al Consiliului Judeţean Cluj. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung***  Sursele de finanţare ale investiţiei se constituie în conformitate cu legislaţia în vigoare, respectiv fonduri europene nerambursabile (Programul Regional Nord Vest 2021-2027) și bugetul Consiliului Județean Cluj pe anii 2024-2026.  Impactul social esteunul pozitiv, obiectivul de investiții vizând creșterea siguranței traficului pe drumurile județene din județul Cluj.  Impactul asupra mediului – nu e cazul  Impactul asupra sarcinilor administrative – nu e cazul | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 17.01.2024 |  |
| Verificat: Șef serviciu | Diana COMAN | 17.01.2024 |  |
| Elaborat: Consilier | Lavinia BOTEZAN | 17.01.2024 |  |

Nr. 2186 / 17.01.2024

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre pentru modificarea Hotărârii Consiliului Judeţean Cluj nr. 159 din 31 august 2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I | | |
| **Compartiment de resort:** | DIRECȚIA GENERALA BUGET FINANȚE, RESURSE UMANE | | |
| **Secțiunea 1 – Documentare și analiză:** | | | |
| În analiza proiectului de hotărâre s-a ținut cont de prevederilor art. 45 - *Condiţii pentru includerea investiţiilor în proiectul bugetului,* alin. (2) din Legea nr. 273/2006 privind finanțele publice locale, cu modificările și completările ulterioare: *(2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate.*  De asemenea au fost analizate, în limita competențelor compartimentului de resort, și celelalte temeiuri legale invocate în susținerea proiectului de hotărâre. | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Proiectul a fost depus spre finanțare în data de 04 septembrie 2023, urmare a aprobării Hotărârii Consiliului Județean Cluj nr. 159 din 31.08.2023 privind aprobarea proiectului ILUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I. Prin acest HCJ a fost aprobat proiectul LUMINAREA TRECERILOR PENTRU PIETONI PE DRUMURILE JUDEȚENE DIN JUDEȚUL CLUJ - ETAPA I în vederea finanțării acestuia în cadrul Programului Regional Nord-Vest 2021-2027, precum și indicatorii tehnico economici rezultați din Studiul de Fezabilitate întocmit de către ESCO ELECTRIC LIGHT S.R.L. pentru obiectivul de investiții.  Urmare a întocmirii documentației tehnico-economice și a devizului general a fost estimată o valoare totală a investiției de 24.654.000 lei inclusiv TVA. Conform Ghidului Solicitantului, valoarea maximă eligibilă a unui proiect este de 24.654.000 lei, inclusiv TVA.  De la momentul depunerii cererii de finanțare, pe parcursul evaluării tehnice și financiare, au intervenit unele modificări în cadrul bugetului proiectului care impun modificarea HCJ nr. 159 din 31 august 2023.  Proiectul *Iluminarea trecerilor pentru pietoni pe drumurile județene din județul Cluj - etapa I* a fost declarat ADMIS, fiind comunicată *Notificarea de finalizare a etapei de evaluare tehnică și financiară nr. 002348 în data de 19.12.2023*. Ulterior, proiectul a intrat în etapa de Contractare, fiind transmisă de către AM *Solicitarea de clarificare nr. 1* (nr. ADRAM 002573/12.01.2024), fiind cerută transmiterea documentelor necesare contractării, inclusiv Hotărârea CJC privind aprobarea proiectului, actualizată.  Astfel, conform prezentului proiect de hotărâre, valoarea cheltuielilor neeligibile este de 994.855,53 lei TVA inclus, iar valoarea cheltuielilor eligibile este de 23.659.144,47 lei, TVA inclus. | | | |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| După aprobarea finanțării investiției prin Programul Regional 2021 - 2027 și semnarea contractului de finanțare, în bugetul propriu al Județului Cluj se vor reflecta sumele aferente, în funcție de sursa de finanțare, pe perioada de implementare a proiectului. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director General | Huldușan Lăcrimioara | 17.01.2024 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 17.01.2024 | **Mariana Rațiu** | Raport întocmit |
| DIRECŢIA GENERALĂ BUGET-FINANŢE, RESURSE UMANE | 17.01.2024 | **Huldușan Lăcrimioara** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |